b'\n_START_ARTICLE_\nWicked (musikal)\n_START_PARAGRAPH_\nWicked (norsk: ond/skremmende/eventyrlig) er en Broadway- og West End-musikal, skrevet av Winnie Holzman og komponert av Stephen Schwartz. Musikalen er basert p\xc3\xa5 romanen Wicked: The Life and Times of the Wicked Witch of the West av Gregory Maguire, en fortsettelse til klassikeren Trollmannen fra Oz.\n_START_SECTION_\nHandling\n_START_PARAGRAPH_\nWicked forteller historien om Elphaba "The Wicked Witch of the West", som ble f\xc3\xb8dt med gr\xc3\xb8nn hud og er sett p\xc3\xa5 med avsky av alle i landet Oz.\n_START_SECTION_\nAkt I\n_START_PARAGRAPH_\nWicked begynner med at hele Oz feirer at Elphaba, \xc2\xabThe Wicked Witch of the West\xc2\xbb, er d\xc3\xb8d ("No One Mourns The Wicked"). Den gode heksen, Glinda, forteller befolkningen i Oz om den gangen hun og Elphaba begynte p\xc3\xa5 samme skole og tar oss med tilbake i tid ("Dear Old Shiz")._NEWLINE_Glinda er den mest popul\xc3\xa6re jenta p\xc3\xa5 hele skolen og blir beundret av alle. Elphaba derimot, som sammen med s\xc3\xb8steren Nessarose begynner p\xc3\xa5 den samme skolen \xc2\xabShiz\xc2\xbb, er sett p\xc3\xa5 med avsky av alle. Ved et uhell f\xc3\xa5r Elphaba et raseriutbrudd og hennes magiske krefter blir vist for alle. En av l\xc3\xa6rerne p\xc3\xa5 skolen, Madam Morrible, blir veldig begeistret for hennes krefter og forteller Elphaba at hun personlig skal skrive et brev til Trollmannen i Oz. Elphaba dr\xc3\xb8mmer om fremtiden og ser for seg en karri\xc3\xa8re sammen med Trollmannen ("The Wizard and I")._NEWLINE_Ved et uhell havner Glinda og Elphaba p\xc3\xa5 samme rom. I begynnelsen viser de stor avsky for hverandre, og Glinda har alle de andre elevene sin st\xc3\xb8tte ("What Is This Feeling?"). Det er kun Elphabas l\xc3\xa6rer Doctor Dillamond, som forst\xc3\xa5r henne. Han er nemlig ogs\xc3\xa5 annerledes, i den forstand at han er en geit. Han forteller Elphaba om noe mystisk som er i ferd med \xc3\xa5 skje med alle dyrene i Oz. Det g\xc3\xa5r nemlig rykter om at alle dyrene mister evnen til \xc3\xa5 snakke ("Something Bad")._NEWLINE_N\xc3\xa5r den sjarmerende prinsen, Fiyero, ankommer skolen, blir Glinda raskt betatt. Fiyero arrangerer en fest senere p\xc3\xa5 kvelden ("Dancing Through Life").  _NEWLINE_N\xc3\xa5r Glinda finner en boks med en svart, lang hatt i, bestemmer hun seg for \xc3\xa5 gi denne som en "gave" til Elphaba, som bestemmer seg for \xc3\xa5 bruke den p\xc3\xa5 festen. Men n\xc3\xa5r Elphaba st\xc3\xa5r og danser helt alene og blir sett p\xc3\xa5 med avsky p\xc3\xa5 grunn av hatten, f\xc3\xa5r Glinda d\xc3\xa5rlig samvitighet og bestemmer seg for \xc3\xa5 danse sammen med henne. Dette blir starten p\xc3\xa5 deres vennskap._NEWLINE_Senere p\xc3\xa5 kvelden sitter de p\xc3\xa5 rommet sitt og snakker om Glindas planer om \xc3\xa5 gifte seg med Fiyero og om Elphabas tragiske fortid. Glinda vil gjerne gj\xc3\xb8re sin nye venn popul\xc3\xa6r og pr\xc3\xb8ver \xc3\xa5 l\xc3\xa6re henne hvordan ("Popular")._NEWLINE_Elphaba blir ved en tilfeldighet kjent med Glindas utk\xc3\xa5rede, Fiyero, og hun merker snart at hun er betatt av ham. Men hun vet godt at hun aldri vil f\xc3\xa5 ham ("I\'m Not That Girl")._NEWLINE_Madam Morrible, som n\xc3\xa5 har f\xc3\xa5tt svar fra Trollmannen, kan gledelig fortelle Elphaba at hun f\xc3\xa5r lov til \xc3\xa5 dra til The Emerald City (Smaragdbyen), hvor Trollmannen bor. Sammen med Glinda reiser hun til Trollmannens gr\xc3\xb8nne by, hvor hun virkelig f\xc3\xb8ler seg hjemme ("One Short Day")._NEWLINE_N\xc3\xa5r Elphaba og Glinda omsider ankommer Trollmannen, gir han Elphaba et jobb-tilbud ("A Sentimental Man"). Men for \xc3\xa5 v\xc3\xa6re sikker p\xc3\xa5 Elphaba sine krefter, vil Trollmanne gjerne se henne gj\xc3\xb8re noen magiske kunstner. Han gir henne en svartebok og ber henne lese den uforst\xc3\xa5elige trylleformen som vil gi trollmannens ape vinger. Elphaba gjennomf\xc3\xb8rer trylleformelen og apen f\xc3\xa5r evnen til \xc3\xa5 fly. Plutselig \xc3\xa5pner Trollmannen et bur fullt av aper, som n\xc3\xa5 har f\xc3\xa5tt vinger. Elphaba innser at hun er blit brukt av Trollmannen og at han selv ikke har noen magiske krefter. Derfor tar hun med seg svarteboka og r\xc3\xb8mmer sammen med Glinda._NEWLINE_Elphaba og Glinda r\xc3\xb8mmer opp til det h\xc3\xb8yeste t\xc3\xa5rnet i Trollmannens slott, hvor de h\xc3\xb8rer Madam Morrible rope ut til hele Oz at Elphaba er en ond heks, som ikke er til \xc3\xa5 stole p\xc3\xa5. Ved hjelp av svarteboka klarer Elphaba \xc3\xa5 skaffe seg et sopelimet og pr\xc3\xb8ver \xc3\xa5 overtale Glinda til \xc3\xa5 bli med henne og flykte. Glinda n\xc3\xb8ler og vil ikke forlate det hun har. N\xc3\xa5r Trollmannens vakter kommer, tar Elphaba sopelimet fatt og flyr avsted, mens hun lover hevn over Trollmannen ("Defying Gravity").\n_START_SECTION_\nAkt II\n_START_PARAGRAPH_\nNoen \xc3\xa5r har g\xc3\xa5tt, og Elphabas gjerninger har gitt henne tittelen \xc2\xabThe Wicked Witch of the West\xc2\xbb ("No One Mourns the Wicked (Reprise)"). Glinda og Madam Morrible holder en pressekonfreanse for \xc3\xa5 annonsere Glinda\' sin forlovelse med Fiyero ("Thank Goodness"). Samtidig drar Elphaba til sin s\xc3\xb8ster, Nessarose, som n\xc3\xa5 er blitt guvern\xc3\xb8r av Munchkinland, for \xc3\xa5 s\xc3\xb8ke tilflukt. Nessarose, som har sittet i rullestol hele livet, kritiserer Elphaba fordi hun ikke bruker sine magiske krefter til \xc3\xa5 hjelpe henne med \xc3\xa5 f\xc3\xa5 evnen til \xc3\xa5 g\xc3\xa5. Elphaba f\xc3\xa5r d\xc3\xa5rlig smvittighet og fortryller Nessarose sine sko, som blir r\xc3\xb8de og gir henne evnen til \xc3\xa5 g\xc3\xa5 selv. Boq, en "Munchkin" og Nessarose sin hjelper og h\xc3\xb8yre h\xc3\xa5nd, forteller henne at n\xc3\xa5 som hun ikke lenger trenger rullestolen, trenger hun heller ikke han. Samtidig avsl\xc3\xb8rer Boq at hans hjerte alltid har tilh\xc3\xb8rt Glinda. Nessarose blir dypt skuffet og ved hjelp av svarteboka Elphaba har med, kaster hun en forbannelse over Boq, som f\xc3\xa5r hjerte hans til \xc3\xa5 forsvinne. I mens Elphaba pr\xc3\xb8ver \xc3\xa5 redde ham, reflekterer Nessarose over hvordan hennes besettelse av Boq, har f\xc3\xb8rt henne til \xc3\xa5 undertrykke alle "Munchkins" ("The Wicked Witch of the East"). Elphaba lykkes i \xc3\xa5 redde Boq, ved \xc3\xa5 gj\xc3\xb8re han om til en tinnmann. Han blir fra seg av forskrekkelse og legger skylden p\xc3\xa5 Elphaba._NEWLINE_Elphaba drar til Trollmannens slott for \xc3\xa5 pr\xc3\xb8ve \xc3\xa5 befri resten av apene med vinger. Trollmannen fors\xc3\xb8ker \xc3\xa5 gjenvinne hennes tillit ved \xc3\xa5 sette dem fri ("Wonderful"). Men n\xc3\xa5r en Dr. Dillamond dukker opp uten evnen til \xc3\xa5 snakke, skj\xc3\xb8nner Elphaba at det er Trollmannen som st\xc3\xa5r bak alle merkelige hendelsene i Oz og r\xc3\xb8mmer. P\xc3\xa5 r\xc3\xb8mmen m\xc3\xb8ter hun Fiyero. Han forteller henne at han hele tiden har holdt sin kj\xc3\xa6rlighet for henne skjult, og blir med henne. Glinda blir vitne til dette og er knust over at de som stod henne n\xc3\xa6rmest n\xc3\xa5 har sviktet henne ("I\'m Not That Girl (Reprise)"). I et fors\xc3\xb8k p\xc3\xa5 \xc3\xa5 lokke frem og fange Elphaba, bestemmer Madam Morrible seg for \xc3\xa5 lage en syklon, som vil sette Nessarose i fare._NEWLINE_I en m\xc3\xb8rk skog uttrykker Elphaba og Fiyero deres kj\xc3\xa6rlighet til hverandre, men blir avbrutt n\xc3\xa5r Elphaba f\xc3\xb8ler at hennes s\xc3\xb8ster er i fare ("As Long As You\'re Mine"). Hun drar fort avsted for \xc3\xa5 hjelpe henne, men det er for sent n\xc3\xa5r hun ankommer ulykkesstedet, hvor Glinda akkurat har bedt Dorothy og Toto f\xc3\xb8lge den gule veien (the Yellow Brick Road), for \xc3\xa5 komme til Trollmannen. Elphaba blir fanget av noen vakter, men Fiyero griper inn og lar Elphaba r\xc3\xb8mme, f\xc3\xb8r han selv overgir seg. Vaktene tar ham med til n\xc3\xa6meste korn\xc3\xa5ker, hvor de skal torturere ham til \xc3\xa5 si hvor Elphaba sitt skjulested ligger. Elphaba pr\xc3\xb8ver \xc3\xa5 kaste de formlene hun kan fra svarteboka, s\xc3\xa5 hun kan redde Fiyero, men hun skj\xc3\xb8nner at hun ikke vil klare \xc3\xa5 redde ham. Hun legger all skyld p\xc3\xa5 seg selv og begynner \xc3\xa5 akseptere hennes rykte som ond ("No Good Deed")._NEWLINE_Samtidig gj\xc3\xb8r Boq og innbyggerne i Oz seg klare for \xc3\xa5 dra p\xc3\xa5 hekse-jakt, for \xc3\xa5 finne Elphaba ("March of the Witch Hunters"). N\xc3\xa5r Glinda ser dette, reiser hun til Elphabas slott og pr\xc3\xb8ver \xc3\xa5 overtale henne til \xc3\xa5 slippe Dorothy fri, men Elphaba nekter. Hun f\xc3\xa5r Glinda til \xc3\xa5 love at hun skal ta ansvaret i Oz, og de bekrefter at deres vennskap fortsatt gjelder ("For Good"). I mens hekse-jakterne ankommer slottet, kaster Dorothy en b\xc3\xb8tte med vann over Elphaba som f\xc3\xa5r henne til \xc3\xa5 smelte. Alt Glinda finner igjen av hennes venn er den sorte hatten og et eliksir-glass. Etter \xc3\xa5 ha bearbeidet sorgen, tar Glinda eliksir-glasset med til Trollmannen, og det blir avsl\xc3\xb8rt at han er Elphaba sin far, etter at han hadde en aff\xc3\xa6re med hennes mor. Glinda ber Trollmannen forlate Oz, samtidig som hun setter Madam Morrible i fengsel. Glinda gj\xc3\xb8r seg selv klar til \xc3\xa5 m\xc3\xb8te innbyggerne i Oz, og vi er tilbake til showets \xc3\xa5pningsscene._NEWLINE_Fiyero, som ble gjort om til et fugleskremsel av Elphaba fordi hun ville redde ham fra \xc3\xa5 bli torturert, \xc3\xa5pner en gulv-luke i Elphaba sitt slott. Opp av luken kommer en lys levende Elphaba og de blir kj\xc3\xa6rlig gjenforent. Glinda annonserer for innbyggerne i Oz at hun vil bli omtalt som "Glinda den Gode" og at hun vil forbedre forholdene i Oz. Elphaba og Fiyero forlater Oz, mens ensemblet fremf\xc3\xb8rer finalesangen ("Finale").'